motlatimmapuram: మద్యపాన నిషేధం, అన్నింటా ఆదర్శం.. మోట్లతిమ్మాపురం ప్రత్యేకతలివీ.. - ideal village motlatimmapuram special story | Samayam Telugu
మహబూబాబాద్‌ జిల్లా బయ్యారం మండల కేంద్రానికి 16 కిలోమీటర్ల దూరంలో ఉండే ఆదివాసీ గ్రామం మోట్లతిమ్మాపురం గ్రామం అందరికీ ఆదర్శంగా నిలుస్తోంది.
ఒళ్లంతా పచ్చదనం పరుచుకుని అడవితల్లి ఒడిలో సేదదీరుతున్నట్టుండే ఆ ఊరు ఎన్నో ఆదర్శాలకు నిలయం. చిన్న చిన్న వివాదాలకే కొట్లాడుకుంటూ పోలీస్‌స్టేషన్ మెట్లెక్కే నేటికాలంలో ఇలాంటి ఊరు ఒకటి ఉందంటే నమ్మశక్యం కాదు. ఆ గ్రామంలోని ప్రజలెవరూ మద్యం ముట్టరు. ఇప్పటివరకు ఒక్కరు కూడా పోలీస్‌స్టేషన్‌ మెట్లెక్కింది లేదు. చిన్నా చితకా తగాదాలొచ్చినా అంతా కూర్చుని మాట్లాడుకుని పరిష్కరించుకుంటారు. మహబూబాబాద్‌ జిల్లా బయ్యారం మండల కేంద్రానికి 16 కిలోమీటర్ల దూరంలో ఉండే ఆదివాసీ గ్రామం మోట్లతిమ్మాపురం ప్రత్యేకతలివీ..
రామచంద్రాపురం పంచాయతీ పరిధిలో ఉన్న మోట్లతిమ్మాపురాన్ని ఇటీవల కొత్తగా పంచాయతీగా ఏర్పాటుచేశారు. ఈ గ్రామంలో వందశాతం ఆదివాసీలే నివాసముంటారు. అనాదిగా వస్తున్న ఆచార వ్యవహారాలు, కట్టుబాట్లను కాపాడుకునేందుకు వారు ఎన్ని ఇబ్బందులైనా పడతారు. ఇప్పటివరకు ఆ గ్రామ ప్రజలెవరూ పోలీస్‌స్టేషన్‌కు వెళ్లింది లేదు. తగాదాలొస్తే పెద్దమనుషుల సమక్షంలోనే పరిష్కరించుకుంటారు. పెద్దలు చెప్పే తీర్పే వారికి శిరోదార్యం.
పదేళ్లకు ముందు ఆ గ్రామంలో మిగతా గ్రామాల మాదిరిగానే నాటుసారా, మద్యం అమ్మకాలు జరిగేవి. గ్రామంలో చాలామంది మద్యానికి బానిసలు కావడంతో రోజూ గొడవలు జరుగుతూనే ఉండేవి. దీంతో గ్రామస్థులంతా ఏకమై మద్యపాన నిషేధాన్ని అమలు చేయాలని నిర్ణయించుకున్నారు. అప్పటి నుంచి ఊరిలో మద్యం దుకాణం కనిపిస్తే ఒట్టు. దీంతో పాటు మిగతా అన్ని విషయాల్లో తమ గ్రామం ఆదర్శంగా ఉండాలని ఊరి పెద్దలు ఎన్నో సంస్కరణలకు తెరలేపారు. గ్రామంలోని అంగన్‌వాడీ, ఏఎన్‌ఎం, ఉపాధ్యాయులు విధులకు ఆలస్యంగా వస్తే నిలదీస్తారు. దీంతో పాటు గ్రామంలో పారిశుద్ధానికీ పెద్దపీట వేస్తారు.
మైదాన ప్రాంతంలో ఉండే గ్రామాల్లోనే పూర్తిగా మరుగుదొడ్డ నిర్మాణం జరగని పరిస్థితుల్లో అటవీ ప్రాంతంలో ఉన్న మొట్లతిమ్మాపురంలో వంద శాతం మరుగుదొడ్ల నిర్మాణం జరగడం నిజంగానే అద్భుత విషయంగా చెప్పుకోవాలి. గ్రామంలో 40 కుటుంబాలు ఉండగా అందరి ఇళ్లలో మరుగుదొడ్లు ఉన్నాయి. దీంతో ఈ పల్లె బహిరంగ మల విసర్జన రహిత గ్రామంగా గుర్తింపు పొందింది. గ్రామంలో వివిధ రాజకీయ పార్టీలకు సానుభూతి పరులున్నా ఊరి విషయానికొచ్చేటప్పటికీ రాజకీయాలను పక్కనపెట్టి అంతా ఏకమై పోతారు. పంచాయతీ ఎన్నికల్లో డబ్బులకు అమ్ముడుపోకుండా సమస్యల పరిష్కారానికి కృషి చేసే మంచి నాయకుడిని సర్పంచిగా ఏకగ్రీవంగా ఎన్నుకోవడం ఆనవాయితీగా వస్తోంది.
motlatimmapuram: madyapaana nishedham, anninta aadarsam.. motlatimmapuram pratyekatalivee.. - ideal village motlatimmapuram special story | Samayam Telugu
mahabubabad jilla bayyaram mandala kendraaniki 16 kilometerla dooramlo unde aadivaasii graamam motlatimmapuram graamam andarikee aadarsamgaa nilustondi.
ollantaa pachadanam paruchukuni adavitalli odilo sedadeerutunnattunde aa ooru enno aadarsaalaku nilayam. chinna chinna vivaadaalake kotlaadukuntuu polisestation metlekke netikaalamlo ilanti ooru okati undante nammasakyam kaadu. aa graamamlooni prajalevaruu madyam muttaru. ippativaraku okkaru kuudaa polisestationsi metlekkindi ledu. chinna chitaka tagaadaalochinaa antaa kuurchuni matladukuni parishkarinchukuntaaru. mahabubabad jilla bayyaram mandala kendraaniki 16 kilometerla dooramlo unde aadivaasii graamam motlatimmapuram pratyekatalivee..
ramachandrapuram panchaayatii paridhilo unna motlatimmaapuraanni iteevala kottagaa panchaayatiigaa erpaatuchesaaru. ee graamamlo vandasaatam aadivaaseele nivaasamuntaaru. anaadigaa vastunna aachaara vyavahaaraalu, kattubaatlanu kaapaadukunenduku vaaru enni ibbandulainaa padataaru. ippativaraku aa grama prajalevaruu polisestationni vellindi ledu. tagaadaaloste peddamanushula samakshamlone parishkarinchukuntaaru. peddalu cheppe teerpe vaariki sirodaaryam.
padellaku mundu aa graamamlo migata gramala maadirigaane natusara, madyam ammakaalu jarigevi. graamamlo chaalaamandi madyaaniki baanisalu kaavadamtho roojoo godavalu jarugutune undevi. deentho graamasthulantaa ekamai madyapaana nishedhaanni amalu cheyalani nirnayinchukunnaaru. appati nunchi oorilo madyam dukaanam kanipiste ottu. deentho paatu migata anni vishayaallo tama graamam aadarsamgaa undaalani oori peddalu enno samskaranalaku teralepaaru. graamamlooni anganmadi, ann, upaadhyaayulu vidhulaku aalasyamgaa vaste niladeestaaru. deentho paatu graamamlo paarisuddhaanikii peddapeeta vestaaru.
maidaana praantamlo unde gramallone puurtigaa marugudodda nirmaanam jaragani paristhitullo atavi praantamlo unna motlatimmaapuramlo vanda saatam marugudodla nirmaanam jaragadam nijamgaane adbhuta vishayamgaa cheppukovali. graamamlo 40 kutumbaalu undagaa andari illalo marugudodlu unnaayi. deentho ee palle bahiranga mala visarjana rahita graamamgaa gurtimpu pondindi. graamamlo vividha rajakeeya paarteelaku saanubhooti parulunna oori vishayaanikocheetappati raajakeeyaalanu pakkanapetti antaa ekamai potaaru. panchaayatii ennikallo dabbulaku ammudupokunda samasyala parishkaaraaniki krushi chese manchi nayakudini sarpanchigaa ekagreevangaa ennukovadam aanavaayitiigaa vastondi.